**Tanis**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanis

Depind de ea, de lumea asta hâdă,

de măscăricii ce stau pe tronul ei,

răbda-voi deci, cretinii să mă râdă,

răbda-voi deci, cireada de mișei!

Mai răbufnesc și eu din când în când,

nu-i lumea mea, e lumea doar a lor,

de-mi lega-vor limba, voi vorbi, în gând,

tot nădăjduind că și cretinii mor!

Privesc la ei, dar nu pot înțelege,

ce-i tot îndeamnă, în lupta asta surdă,

de ce vor toți păcatele să-și nege

și de ce vorbesc, doar ca să se-audă?

Din locul meu, neînsemnat, mărunt,

îi văd pe toți, jucându-și propriul rol,

dar eu depind de-această lume-a lor,

răbdându-mă, că sunt așa cum sunt!

În lumea lor, mi-am îngrădit o lume,

și-n lumea mea, pe tine eu te-am prins,

e-o lume bună, ce n-are încă nume,

în care eu, nu sunt un om învins!

E lumea-aceea de noi văzută-n vis,

pe când eram la început de drum,

e-un colț de Rai de-acolo din Tanis,

ce poartă Asinor, al tău suav parfum!